Samuel Johnson

Samuel Johnson (18. september 1709, Lichfield – 13. detsember 1784, London) oli Briti kirjanik, keeleteadlane ja leksikograaf.

Talle tõi laiema tuntuse 1744. aastal avaldatud "Richard Savage'i elu" ("Life of Mr Richard Savage"), mida on nimetatud üheks parimaks inglise keeles avaldatud lühibiograafiaks.

Tema 1755. aastal avaldatud sõnaraamatut "A Dictionary of the English Language" aga on peetud üheks kõige mõjukamaks inglise keele sõnaraamatuks.

Johnsoni tuntumate teoste sekka kuulub ka "Inglise poeetide elulood" ("Lives of the Most Eminent English Poets"), mis kujutab endast kogumikku tolle aja tuntuimate poeetide biograafiatest.

Kategooria:Inglise kirjanikud
Kategooria:Leksikograafid
Kategooria:Sündinud 1709
Kategooria:Surnud 1784
Kategooria:Valgustusajastu filosoofid
Kategooria:Suurbritannia keeleteadlased‎